# Sonic Prime

Sonic Prime és una sèrie de televisió d'animació infantil canadencoestatunidenca basada en la franquícia de Sonic, coproduïda per Sega, Netflix Animation, WildBrain Studios i Man of Action Entertainment. La sèrie es va estrenar mundialment el 15 de desembre de 2022 a Netflix amb el doblatge i subtítols en català. Segons el mateix WildBrain Studios, la sèrie ha de tenir almenys 24 episodis en total. Sega va confirmar que la segona temporada s'estrenaria el 13 de juliol de 2023, també amb doblatge i subtítols en català. La tercera temporada es va estrenar l'11 de gener de 2024.
A la sèrie, el destí d'un multivers depèn d'en Sonic. La sèrie tracta temes com l'autodescobriment i la redempció, i està adreçat a nens d'entre sis i onze anys, així com als seguidors de la sèrie. S'afirma que compleix "l'escala i l'abast" d'altres històries de la franquícia. Diversos personatges de Sonic, com Tails, Amy, Shadow, Big i Doctor Eggman apareixen a la sèrie.
El doblatge va ser produït per Iyuno-SDI Group i dirigit per Anna Orra a partir de la traducció d'Ada Arbós. Compta amb les veus de Roger Isasi-Isasmendi (Sonic), Francesc Belda (Dr. Eggman), Irene Miràs (Tails) i Marc Torrents (Knuckles), entre d'altres. El repartiment de veus originals està format per Deven Mack com a Sonic, Ashleigh Ball, Shannon Chan-Kent, Brian Drummond, Vicent Tong, Ian Hanlin, Kazumi Evans i Adam Narada.

## Repartiment

| Personatge | Doblatge original | Doblatge en català |
| Sonic | Deven Mack | Roger Isasi-Isasmendi |
| Dr. Eggman | Brian Drummond | Francesc Belda |
| Tails/Nine | Ashleigh Ball | Irene Miràs |
| Knuckles | Adam Nurada | Marc Torrents |
| Amy Rose | Shannon Chan-Kent | Meritxell Ribera |
| Shadow | Ian Hanlin | Manel Gimeno |
| Rouge | Kazumi Evans | Marta Barbarà |
| Renegade Knucks/Dr. Babble | Vincent Tong | Aleix Estadella |
| Big | Ian Hanlin | Santi Lorenz |
| Dr. Done It | Brian Drummond | Aleix Estadella |
| Red | Rachell Hofstetter | Anna Orra |

## Producció

Sonic Prime es va anunciar oficialment el febrer de 2021, tot i que el desenvolupament de la sèrie es va revelar inicialment en un tuit eliminat el desembre de 2020. La sèrie tindrà 24 episodis en total. Colleen O'Shaughnessey, coneguda per interpretar Miles "Tails" Prower des del 2014, va respondre a un tuit a Twitter que no repetirà el paper a la sèrie de Netflix. El maig de 2022, es va anunciar que Deven Mack posaria la veu original al personatge titular de la sèrie.
Un dels guionistes, Duncan Rouleau, va afirmar que la sèrie estarà ambientada en "l'univers dels videojocs creat per Sonic Team" i que "no es descarten possibles encreuaments de Sega". El juny de 2021, es va descobrir l'art conceptual de la sèrie a la cartera d'un artista, que posteriorment va ser suprimida. Duncan Rouleau va confirmar més tard que Ian Flynn, que ha guionitzar les sèries Archie, Boom i IDW, en seria un consultor.

## Referències

* ↑ Shin, Sophia. «Sonic the Hedgehog Speeds Over to Netflix in the All-New Animated Series ‘Sonic Prime’» (en anglès). Netflix Media Center, 01-02-2021. [Consulta: 1r febrer 2021].
* ↑ «'Sonic Prime' arriba a Netflix en català». El Cinèfil, 15-11-2022. [Consulta: 21 novembre 2022].
* ↑ «Sonic Prime will reportedly debut on Netflix in December» (en anglès americà). My Nintendo News, 19-08-2022. [Consulta: 31 agost 2022].
* ↑ «Sonic Prime». Arxivat de l'original el 18 desembre 2022. [Consulta: 18 desembre 2022].
* ↑ Sonic the Hedgehog [@sonic_hedgehog]. «Get ready to sink into more Sonic Prime, coming your way later this year!» (en anglès).
* ↑ Milligan, Mercedes. «'Miraculous' Movie Joins Sizzling Netflix Family Summer Slate! (New Dates, Images)», 17-05-2023. Arxivat de l'original el 17 maig 2023. [Consulta: 17 maig 2023].
* ↑ https://www.cbr.com/sonic-prime-chapter-3-preview/
* 1 2 Yin-Poole, Wesely. «Netflix's Sonic Prime animated series confirmed for 2022». Eurogamer, 01-02-2021.
* 1 2 Mass, Jennifer. «Sonic the Hedgehog Animated Series ‘Sonic Prime’ Ordered at Netflix». The Wrap, 01-02-2021.
* 1 2 McWhertor, Michael. «New Sonic the Hedgehog animated series coming to Netflix». Polygon, 10-12-2020. Arxivat de l'original el 1 febrer 2021.
* ↑ McWhertor, Michael. «Sonic the Hedgehog’s new Netflix series looks like an ‘Into the Sonic-Verse’ trip» (en anglès americà). Polygon, 23-06-2021. [Consulta: 9 agost 2022].
* 1 2 «Fitxa de doblatge Sonic Prime». Eldoblatge.com. [Consulta: 15 desembre 2022].
* ↑ Skrebels, Joe. «Netflix Seemingly Working on Sonic the Hedgehog Animated Series for 2022». IGN. Ziff Davis, 10-12-2020. Arxivat de l'original el 10 desembre 2020. [Consulta: 28 novembre 2021].
* ↑ Craddock, Ryan. «Netflix Officially Announces Sonic Prime, A New 3D Animated Series». Nintendo Life, 01-02-2021. [Consulta: 1r febrer 2021].
* ↑ Doolan, Liam. «Tails' Voice Actor Won't Be Voicing The Character In Sonic Prime». Nintendo Life, 01-02-2021. [Consulta: 2 febrer 2021].
* ↑ Mills, Bobby. «Sonic Prime gets first teaser, revealing Deven Mack as Sonic’s voice». Mega Visions, 03-05-2022. [Consulta: 3 maig 2022].
* ↑ «Sonic Prime is set in Sonic Team’s game universe and possible SEGA crossovers not ruled out». My Nintendo News, 03-02-2021. [Consulta: 4 febrer 2021].
* ↑ Ankers, Adele. «Sonic Prime: Concept Art from Netflix Show Seemingly Leaks». IGN, 24-06-2021. [Consulta: 29 juny 2021].

## Enllaços externs

* Anunci oficial de WildBrain (anglès)
* Tràiler en català
* Tràiler en català de la segona temporada